

**Metró infrastruktúra és gördülő jármű állomány infrakamerás üzemeltetési és karbantartási diagnosztikai vizsgálata és dokumentálása**

**e-versenyeztetési eljárás**

**Eljárás száma: BKV Zrt. V-296/14.**

**AJÁNLATI FELHÍVÁS**

**Budapest, 2015.**

**AJÁNLATI FELHÍVÁS**

**Ajánlatkérő neve:**

Budapesti Közlekedési Zártkörűen Működő Részvénytársaság

Gazdasági Igazgatóság

Beszerzési Főosztály

1072 Budapest, Akácfa u. 15.

Telefon/Fax: 322-64-38

E-mail: [kozbeszerzes@bkv.hu](mailto:kozbeszerzes@bkv.hu)

1. **Az eljárás száma: BKV Zrt. V-296/14.**
2. **A beszerzés tárgya és mennyisége:**

A beszerzése tárgya: **Metró infrastruktúra és gördülő jármű állomány infrakamerás üzemeltetési és karbantartási diagnosztikai vizsgálata és dokumentálása** az 1-es számú függelék szerint.

Az 1-es számú függelékben szerepelő tételek az ajánlatok megalapozott elbírálása érdekében, az ajánlati mennyiségek meghatározásához kerültek megadásra. A nyertes ajánlattevővel megkötésre kerülő szerződés mellékletében ennek megfelelően az egységárak kerülnek feltüntetésre. Ajánlattevőnek az előzőek ismeretében kell benyújtania ajánlatát.

**3. Rész ajánlattételi lehetőség**

Ajánlatkérő csak teljes körű ajánlatot fogad el.

**4. A beszerzés tárgyával kapcsolatos műszaki, minőségi követelmények**

A beszerzés tárgyával kapcsolatos részletes műszaki követelményeket a jelen Ajánlati felhívás 2-es számú függeléke tartalmazza.

**5. A szerződés hatálya, a teljesítés ütemezése, teljesítési határidő:**

A szerződés hatálya: a szerződés aláírástól számított 36 hónap

Ajánlattevő a teljesítést a szerződés hatályba lépését követően haladéktalanul köteles megkezdeni, és a szerződés időtartama alatt az Ajánlatkérő által kért ütemezésben és a lehívások (Megrendelések) szerinti mennyiségben köteles teljesíteni.

**Teljesítési határidő:**

Legkésőbb a Megrendelés (BMR) kiadásától számított 30. nap.

Ajánlattevőnek kifejezetten nyilatkoznia kell a teljesítési határidőről.

1. **A megrendelés módja és teljesítés helyei:**

A teljesítés az Ajánlatkérő által kért ütemezés szerint, konkrét megrendelések (BMR) alapján történik. A teljesítés helye az adott Megrendelésben megjelölt Metró vonalak és Metró járműtelepek.

1. **Szerződést biztosító mellékkötelezettségek:**

Ajánlatkérő késedelmes teljesítés esetén naponta 0,5%, hibás teljesítés, illetve a teljesítés meghiúsulása esetén 15%-os kötbért érvényesíthet. A részletes szabályokat a szerződéstervezet tartalmazza.

1. **Az ellenszolgáltatás teljesítésének feltétele:**

A szerződés tárgyát képező szolgáltatás ellenértékének kiegyenlítése a megrendelés teljesítésének Ajánlatkérő általi igazolását követően, az Ajánlatkérőhöz benyújtott számla alapján, a számla kézhezvételétől számított 30 (harminc) naptári napon belül, átutalással történik.

Ajánlatkérő előleget nem fizet.

Ajánlatkérő késedelmes fizetése esetén a Ptk. 6:155 §-ban rögzítettek szerint fizet késedelmi kamatot.

1. **Ajánlattevőkkel szemben támasztott gazdasági és pénzügyi alkalmassági követelmények:**

* A szerződés teljesítésére alkalmasnak minősül az ajánlattevő (közös ajánlattevő), ha az előző három üzleti évből legalább az egyik évben a teljes – általános forgalmi adó nélkül számított – árbevétele elérte az 1 millió Forintot.

**Gazdasági és pénzügyi alkalmasság igazolására kért adatok és tények (igazolás módja):**

* Az Ajánlattevőnek (közös ajánlattevőnek) az ajánlathoz csatolnia kell az előző három üzleti év teljes – általános forgalmi adó nélkül számított – árbevételéről szóló nyilatkozatát.

1. **Ajánlattevőkkel szemben támasztott műszaki, szakmai alkalmassági követelmények**

* A szerződés teljesítésére alkalmasnak minősül az ajánlattevő (közös ajánlattevő), ha rendelkezik a felhívás feladását megelőző 60 hónap során teljesített, legalább általános forgalmi adó nélkül számított 500.000 Ft értékű infrakamerás diagnosztika vaskerekes járművek és a közlekedés területén történt felvételek készítésre és kiértékelésére vonatkozó referenciával.
* Szakemberek szükséges szakmai felkészültsége és képzettsége:
  + Minimum 1 fő felsőfokú mérnöki végzettség
  + Legalább 5 éves igazolt tapasztalat
* A vállalkozónak rendelkeznie kell minimum 2 db lehetőleg egyforma típusú az alábbi paramétereknek megfelelő, hitelesített mérőeszközzel (infrakamerával):
  + Kamera térbeli felbontása: legalább 384 x 288 pixel
  + Magas hőmérséklet érzékenység: NETD < 40 mK ± 10 %
  + Kültéri és beltéri méréseket is tudjon (ez lehet 2 infrakamera is)
    - Terepi, légköri, időjárási viszonyok figyelembevételével a kiértékeléshez a legoptimálisabb felvételek készítésére alkalmas
  + Képkészítési frekvencia: legalább 50 Hz
  + 16 bit-es, RAW képek készítésére alkalmas legyen
  + Kamera spektrális érzékenység: 3 μm – 5 μm vagy 8 μm – 14 μm
* A vállalkozónak nyilatkoznia kell a mérés és a feldolgozás során használt, tulajdonában lévő szoftverek legális használatáról. (Szoftver megnevezése, licence periódus)

**Műszaki alkalmasság igazolására kért adatok és tények (igazolás módja)**

Az ajánlattevőnek (közös ajánlattevőnek) és az általa igénybe venni kívánt alvállalkozójának

* Ismertetnie kell a felhívás megküldését megelőző 60 hónap során végzett legjelentősebb teljesítéseit. A referencia nyilatkozatnak legalább a következő adatokat kell tartalmaznia: az ellenszolgáltatás összege, a teljesítés ideje és helye, infrakamerás diagnosztika a vaskerekes járművek és a közlekedés területén szerzett gyakorlati tapasztalatokról, a munkák megnevezésével, megrendelő azonosításával, feladatok ismertetése képi dokumentációval alátámasztva, továbbá nyilatkozni kell arról, hogy a teljesítés az előírásoknak és a szerződésnek megfelelően történt-e.
* Szakemberek szakmai felkészültségének igazolásához csatolni szükséges a szakmai önéletrajzukat, illetve végzettséget igazoló dokumentumok másolatát.
* A mérésre használni kívánt eszközök bemutatása, az elvárt műszaki adatok alátámasztása katalógus, vagy gépkönyv alapján.
* A a nyilatkozat benyújtás mellett szükséges a méréshez és feldolgozáshoz használt szoftverek bemutatása.

1. **Az ajánlattevő által az ajánlathoz kötelezően csatolandó igazolások, nyilatkozatok:**

|  |  |  |
| --- | --- | --- |
|  | **Megnevezés** | **Melléklet** |
| a) | Ajánlattételi nyilatkozat | 1. sz. melléklet |
| b) | Nyilatkozat alvállalkozó(k)ról | 2. sz. melléklet |
| c) | Ajánlattevői nyilatkozat | 3. sz. melléklet |
| d) | Referencia nyilatkozat | 4. sz. melléklet |
| e) | Nyilatkozat árbevételről | 5. sz. melléklet |
| f) | Egyéb nyilatkozatok | 6. sz. melléklet |

Az ajánlatban meg kell jelölni az Ajánlattevő által a szerződés teljesítéséhez igénybe venni kívánt alvállalkozókat, valamint nyilatkoznia kell az alvállalkozó által végzendő tevékenységről, és annak a teljes ajánlatra vonatkozó mértékéről.

1. **Ajánlati árak:**

Az ellenszolgáltatás nettó éves értékét a 1. sz. függelék szerint az Ajánlattételi nyilatkozat kitöltésével az egyes mértékegységekhez tartozó mennyiségekkel kell megadni.

A részletes ajánlati mennyiségeket az 1. számú függelék kitöltésével kell megadni.

Az egyes sorokhoz tartozó mennyiségek esetében (a max. érték figyelembevételével) tartalmaznia kell a szerződésszerű teljesítéshez szükséges összes járulékos munka-, anyag-, szállítási, felszerelési és egyéb költségeket – ideértve a fuvarozás, tárolás, rakodás, csomagolás költségeit is – valamint a különféle vámköltségeket és adókat az általános forgalmi adó kivételével.

1. **Az Ajánlati felhívással kapcsolatos kérdések és válaszok:**

Az eljárással kapcsolatos kérdések feltevése, információ kérése 2015. február 19. nap 10:00-ig **kizárólag írásban** a [www.electool.hu](http://www.electool.hu/) felületen keresztül tehető.

1. **Az ajánlatok benyújtása:**

A BKV Zrt. a tárgyi eljárást elektronikus rendszerben folytatja le, az eljárásban való részvételhez külön regisztráció szükséges. Kérjük, hogy amennyiben az eljárásban részt kívánnak venni, és még nincsenek regisztrálva az Electool tendereztető rendszerben 2015. február 16-én 10:00 óráig szíveskedjenek részvételi szándékukat jelezni a [kozbeszerzes@bkv.hu](mailto:kozbeszerzes@bkv.hu) e-mail címen, hogy a szükséges regisztrációra sor kerülhessen.

A regisztráció, valamint azt követően az eljárásban való részvételre feljogosító meghívás időt vesz igénybe, így amennyiben részvételi szándékukat a jelen pontban előzőekben megadott határidőt követően jelzik, ajánlatkérő nem tudja garantálni az eljárásban való részvétel lehetőségét. Felhívjuk továbbá a figyelmet arra, hogy a regisztrációt követően ajánlattevő csak úgy vehet részt az eljárásban, ha Ajánlatkérő a konkrét  eljárásra meghívót küld. Ajánlattevőknek 2015. február 17-én 10:00-ig van lehetőségük arra, hogy jelezzék, ha a meghívót nem kapták meg. Amennyiben Ajánlatkérő ajánlattevőt az eljárásra meghívta és a meghatározott határidőig ajánlattevő nem jelzi, hogy a meghívót nem kapta meg, nem áll módunkban az ajánlat feltöltésével kapcsolatos kifogásokat elfogadni.

Felhívjuk a figyelmet, hogy az eljárásban kizárólag az elektronikus rendszerben van lehetőség az ajánlat benyújtására.

Az ajánlatot és a csatolandó igazolásokat, nyilatkozatokat kitöltve és cégszerűen aláírva, digitalizálva az Electool oldalára (https://electool.com/sourcingtool/) kell feltölteni.

Kérjük, hogy Ajánlattevő ajánlatában adja meg az elérhetőségéhez szükséges adatokat: ajánlattevő cég neve, székhelye, telefonszáma, telefax-száma, a kapcsolattartó személy neve, beosztása.

1. **Az ajánlatok benyújtásának (feltöltésének) határideje (ajánlattételi határidő):**

**2015. február hó 27. nap 11 óra 00 perc**

**Az ajánlati árak megtekintése:**

**2015. február hó 27. nap 11 óra 01 perc**

1. **Az ajánlatok elbírálásának szempontja:**

Ajánlatkérő az Ajánlati felhívásban, meghatározott feltételeknek megfelelő ajánlatokat a **legmagasabb mennyiségű ellenszolgáltatás szerinti ajánlat** bírálati szempontja alapján bírálja el az alábbi vizsgálati egység súlyozással.

* Mérnöki óra 55 %
* Mozgó járműről 3. sín megtáplálásának mérése 20 %
* Jármű aljának kiálláskori aknából való mérése 10 %
* Mozgó jármű kerék párjának egy időben két oldalról történő mérése 15 %

1. **Hiánypótlás:**

Az Ajánlatkérő a versenyeztetési eljárás során az Ajánlattevők részére teljes körű hiánypótlási lehetőséget biztosít. Ajánlatkérő a hiánypótlási felhívásban pontosan megjelölt hiányokról és a hiánypótlási határidőről elektronikus úton írásban tájékoztatja az Ajánlattevőket.

1. **Az ajánlati kötöttség:**

Ajánlattevő ajánlati kötöttsége az ajánlattételi határidő lejártával kezdődik. Az ajánlattevő ajánlatát e határidő lejártáig módosíthatja vagy visszavonhatja. Az ajánlati kötöttség az eredményhirdetéstől számított 30 napig tart azzal, hogy ezen időpontot követően ajánlatkérő nyilatkozatot kérhet az ajánlat további fenntartására. Amennyiben ajánlattevő nem nyilatkozik, azt ajánlatkérő úgy tekinti, hogy ajánlatát fenntartja.

Ajánlatkérő az ajánlattételi határidő lejártáig visszavonhatja a felhívást.

1. **Eredményhirdetés:**

Az Ajánlatkérő az eljárás eredményéről írásban értesíti az Ajánlattevőket az árlejtés (ártárgyalás) napját követő 30. napig. Ajánlatkérő az ajánlatok megfelelő értékelése érdekében jogosult az eredményhirdetés napját elhalasztani, amelyről írásban értesíti ajánlattevőket.

1. **Egyéb rendelkezések:**

Az ajánlattételi nyilatkozat aláírásával az Ajánlattevő kifejezetten nyilatkozik a szerződéstervezet elfogadásáról. Az Ajánlatkérő fenntartja a jogot, hogy a szerződéses feltételekről vagy a benyújtott ajánlatok értékelésének eredményétől függően tárgyalást tartson.

Ajánlatkérő az ajánlatok benyújtását követően elektronikus árlejtést vagy ártárgyalást tart, a végleges ajánlati árak kialakítása érdekében. Az (ár)tárgyalások és árlejtés tartásáról, azok menetéről az Ajánlatkérő egyidejűleg tájékoztatja valamennyi érvényes ajánlatot benyújtó Ajánlattevőt.

Az ártárgyalás/elektronikus árlejtés eredménye alapján kitöltött részletes ártáblázatot az ártárgyalás/elektronikus árlejtés alapján legkedvezőbb ajánlatot benyújtó ajánlattevő köteles az ártárgyalás/elektronikus árlejtést követő **2 munkanapon** belül aláírva elektronikus úton pdf. vagy .jpg formátumban a [kozbeszerzes@bkv.hu](mailto:kozbeszerzes@bkv.hu) e-mail címre vagy a 322-6438-as faxszámra megküldeni.

Az Ajánlatkérő fenntartja a jogot, hogy az ajánlatok elbírálása során az eljárást eredménytelennek nyilvánítsa és adott esetben a legkedvezőbb ajánlatot benyújtó ajánlattevővel szemben a szerződés megkötését megtagadja.

A szerződés a nyertes ajánlattevővel, írásban jön létre, mindkét fél általi aláírás időpontjában.

## számú függelék

**Vizsgálati egységek mennyiségei**

**Az egyes sorokhoz rendelt értékhez szíveskedjenek a tevékenységhez tartozó mértékegységben megadni a maximális mennyiséget**

* Mérnöki óra 3.300.000,-Ft/36 hónap …………… óra
* Mozgó járműről 3. sín megtáplálásának mérése

1.200.000,-Ft/36 hónap …………... km

* Jármű aljának kiálláskori aknából való mérése

600.000,-Ft/36 hónap …………… metrókocsi (db)

* Mozgó jármű kerék párjának egy időben két oldalról történő mérése

900.000,-Ft/36 hónap ………….. metrókocsi (db)

## 2. számú függelék

**Műszaki követelmények (diszpozíció) meghatározása:**

***A vizsgálati munka műszaki tartalma***

1. **A felmérés célja:**

* A villamos áramkörök, hálózatok esetében az üzemzavarokat okozó műszaki meghibásodások meghatározása. (villamos hálózat azon szakaszain, ahol a terhelés a névleges érték 20 %-át meghaladja)
* Egyéb mechanikai problémák diagnosztizálása, felderítése
* Mozgólépcsők diagnosztizálása

1. **Elvégzendő feladatok:**

* Infrakamerás vizsgálattal történő optikai megfigyelés alapján meghatározni a kritikus termikus eltéréseket
* A hőfoltok azonosítása, ténylegesen műszaki hibákat kell jegyzőkönyvben azonosítani
* Intézkedési terv készítése

1. **Felmérendő területek:**

* Az MFAV-M2-M3-M4 metróvonal állomásain és járműtelepein levő elektromos főelosztó és alelosztó szekrények.
* M2-M3-M4 metróvonal alagút és járműtelep területén 3. sín és futósín csatlakozások.
* MFAV-M2-M3-M4 szünetmentes energia ellátó berendezések (töltő inverterek, akkumulátor telepek, kapcsoló-berendezések)
* MFAV felső 3. sín hálózat
* MFAV-M2-M3-M4 áramátalakító berendezések (transzformátorok, egyenirányítók, kapcsoló-berendezések, főelosztók fázisjavító berendezések)
* Metró állomásokon mozgólépcsők
* Metrós járműtelepen aknából szerelvény alja
* M2-M3-M4 szerelvények kerékpárproblémája
* M2-M3-M4 szerelvények kocsijának dörzsölődő kábelei
* Egyéb infrastruktúra felmérése, üzemeltető által felmerült igény szerint
* Havária esetén felmerült igény szerint

1. **Átadandó dokumentumok:**

* Vizsgálati jelentés
* Infrakamerás diagnosztikai mérőlapok
* Intézkedési terv
* A nyers anyagok (16 bit formátumú továbbszerkeszthető képek RAW változatban) átadása elektronikus adathordozón

1. **Megbízó szolgáltatásai:**

* A mérendő területekre a bejutás biztosítása
* Üzemi területen állandó szakmai kísérő biztosítása
* Áramvételi lehetőség biztosítása a helyszínen
* BKV-s szakemberek bevonhatóságának biztosítása adott műszaki kérdésekben

***Egyéb figyelembe veendő tényezők***

* A munka végzése a menetrendszerű forgalmat és munkavégzést nem akadályozhatja
* A munkaterület biztosítása kizárólag előzetesen egyeztetett időpontban lehetséges
* A munka nem hatósági engedélyköteles
* Megrendelésenként az alábbi munkaszakaszok elvégzése
  + Műszaki felméréssel egybekötött előkészítés, tervezés
  + Üzemterületi mérés
  + Mérési eredmények feldolgozása, kiértékelése, javaslat konkrét műszaki beavatkozásra
* A vállalkozónak biztosítani kell a feladat ellátásához megfelelő szakmai felkészültségű munkatársakat, akik rendelkeznek a megfelelő biztonsági és védelmi eszközökkel. (Munkaruha, fejvédő, bakancs, láthatósági mellény, lámpa stb.)

## 1. számú melléklet

**Ajánlattételi nyilatkozat**[[1]](#footnote-2)

Ajánlatkérő: Budapesti Közlekedési Zártkörűen Működő Részvénytársaság

Gazdasági Igazgatóság,

Beszerzési Főosztály

1072 Budapest, Akácfa u. 15.

Az eljárás tárgya: **Metró infrastruktúra és gördülő jármű állomány infrakamerás üzemeltetési és karbantartási diagnosztikai vizsgálata és dokumentálása**

Az eljárás száma: V-296/14

Ajánlattevő cég adatai

* 1. Név:
  2. Székhely:
  3. Adószám: …………………………………………………………………….
  4. Cégjegyzékszám: ……………………………………………………………
  5. Cégjegyzésre jogosult személy neve:
  6. E-mail cím: ………………………………………………………………….
  7. Telefonszám:
  8. Kapcsolattartásra kijelölt személy neve, elérhetősége (e-mail cím/telefon/fax szám): ………………

Az 1. sz. függelék mennyiségei:

* Mérnöki óra: …………… óra
* Mozgó járműről 3. sín megtáplálásának mérése: …………... km
* Jármű aljának kiálláskori aknából való mérése: ……...…… metrókocsi (db)
* Mozgó jármű kerék párjának egy időben két oldalról történő mérése: ……….….. metrókocsi (db)

Alulírottak kijelentjük, hogy a felhívás szerinti szerződéses feltételeket elfogadjuk, jelen ajánlatunkat a szerződéskötésig fenntartjuk.

………………………., 2015. ................... (hó) ........ (nap)

………………………….....

Ajánlattevő cégszerű aláírása

## 2. számú melléklet

**Nyilatkozat az Alvállalkozó(k)ról**

**Címzett:** **Budapesti Közlekedési Zártkörűen Működő Részvénytársaság**

Gazdasági Igazgatóság

Beszerzési Főosztály

1072 Budapest Akácfa u. 15.

Az eljárás tárgya: **Metró infrastruktúra és gördülő jármű állomány infrakamerás üzemeltetési és karbantartási diagnosztikai vizsgálata és dokumentálása**

Az eljárás száma: V-296/14

Alulírott ...................................(név) a ………………………………….(*cég neve*), mint Ajánlattevő nevében nyilatkozattételre jogosult személy a BKV Zrt., mint Ajánlatkérő BKV Zrt. V-296/14. számú, „Metró infrastruktúra és gördülő jármű állomány infrakamerás üzemeltetési és karbantartási diagnosztikai vizsgálata és dokumentálása” tárgyú eljárásában nyilatkozom, hogy a felhívásban megjelölt tevékenység elvégzéséhez az alábbiakban megnevezett alvállalkozók bevonását tervezzük:

|  |  |  |  |
| --- | --- | --- | --- |
| Sorszám | Alvállalkozó cég neve, székhelye | Tevékenység megnevezése | Közreműködés mértéke (%) |
| 1. |  |  |  |
| 2. |  |  |  |
| stb. |  |  |  |

……………………, 2015. év ................... hó ........ nap

.....

Ajánlattevő cégszerű aláírása

**3/A. számú melléklet**

**Versenyeztetési eljárásban ajánlattevői nyilatkozat**[[2]](#footnote-3)

**(kizáró okok nyilatkozata)**

Az eljárás tárgya:

Az eljárás száma: V-296/14

Alulírott , mint a(z) ….................. (cégnév, székhely) cégjegyzésre jogosult képviselője jelen nyilatkozat aláírásával kijelentem, hogy a(z)

…………………………… (cégnév) mint Ajánlattevő

a) Nem áll végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt;

b) Nem függesztette fel tevékenységét;

c) Nem követett el gazdasági illetőleg szakmai tevékenységével kapcsolatban jogerős bírósági ítéletben megállapított bűncselekményt;

d) Nem került jogerősen eltiltásra közbeszerzési eljárásokban való részvételtől;

e) Nem szolgáltatott hamis adatot korábbi – három évnél nem régebben lezárult – közbeszerzési eljárásban;

f) A BKV Zrt-vel szemben nem állt illetve nem áll polgári peres eljárásban, egyéb jogvitában, nincs a BKV Zrt-vel szemben fennálló, lejárt kötelezettsége, nem, vagy nem volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a BKV Zrt-vel szemben.

Tudomásul veszem, hogy a kizáró okok fennállta vagy azok eljárás során történő bekövetkezése esetén Ajánlatkérő az ajánlatomat érvénytelenné nyilváníthatja.

……………………, 2015. év ................... hó ........ nap

.....

Ajánlattevő cégszerű aláírása

**3/B. számú melléklet**

## (1/3 oldal)

**nYILATKOZAT**

**az adózásról és a tényleges tulajdonosról**

*A* ***\**** *megjelölt nyilatkozatok közül a megfelelő választandó.*

A) Alulírott ................................., mint a(z) ...................................................... képviseletére jogosult személy kijelentem, hogy az általam képviselt vállalkozás olyan társaságnak minősül, melyet szabályozott tőzsdén jegyeznek.**\*\***

Kelt …………, 2015. év …hó….nap

………………………………..

Ajánlattevő cégszerű aláírása

VAGY**\***

B) Alulírott ................................., mint a(z) ...................................................... képviseletére jogosult személy kijelentem, hogy az általam képviselt vállalkozás olyan társaságnak minősül, melyet nem jegyeznek szabályozott tőzsdén.**\*\*\***

Kelt …………, 2015. év …hó….nap

………………………………..

Ajánlattevő cégszerű aláírása

***\*\**** *amennyiben ajánlatkérő szabályozott tőzsdén jegyzett társaság*

***\*\*\**** *amennyiben ajánlatkérő szabályozott tőzsdén nem jegyzett társaság. Ebben az esetben szükséges a tényleges tulajdonosok köréről nyilatkozni.*

**3/B. számú melléklet**

## (2/3 oldal)

**Tényleges tulajdonosok \*\* \*\***

Kijelentem, hogy az általam képviselt társaság – a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja szerinti definiált – **tényleges tulajdonosa** megismerhető és az alábbi tényleges tulajdonosok[[3]](#footnote-4) rendelkeznek tulajdonosi részesedéssel:

|  |  |
| --- | --- |
| Név | Lakcím |
|  |  |
|  |  |

VAGY**\***

Kijelentjük, hogy az általunk képviselt társaság a pénzmosásról szóló törvény 3. § ra)-rd) pontja szerint definiált tényleges tulajdonossal nem rendelkezik, így a 3. § re) pontja alapján az vezető tisztségviselő(k) nevéről és állandó lakhelyéről nyilatkozunk:

|  |  |
| --- | --- |
| Név | Lakcím |
|  |  |
|  |  |
|  |  |

………………………………..

Ajánlattevő cégszerű aláírása

***\*\* \*\**** *A tényleges tulajdonosok köréről csak abban az esetben nem szükséges nyilatkozni, ha ajánlattevő gazdasági társaságot szabályozott tőzsdén jegyzik.*

**3/B. számú melléklet**

## (3/3 oldal)

**Nyilatkozat a 25%-ot meghaladó mértékben tulajdoni résszel**

**vagy szavazati joggal rendelkező szervezetekről**

Kijelentem, hogy az általam képviselt társaságban az alábbiakban megjelölt **jogi személy vagy személyes joga szerint jogképes szervezetek** rendelkeznek 25%-ot meghaladó részesedéssel:

|  |  |
| --- | --- |
| 25%-ot meghaladó mértékben tulajdoni résszel vagy szavazati joggal rendelkező szervezet neve | 25%-ot meghaladó mértékben tulajdoni résszel vagy szavazati joggal rendelkező szervezet címe |
|  |  |
|  |  |

Kijelentem továbbá, hogy **a fent megjelölt szervezetek vonatkozásában (ha van ilyen)** is fennállnak az alábbiakban meghatározott feltételek.**[[4]](#footnote-5)**

1. a) EU-, EGT- vagy OECD-tagállamban rendelkezik adóilletőséggel vagy olyan államban rendelkezik adóilletőséggel, mellyel Magyarországnak kettős adózás elkerüléséről szóló egyezménye van.

VAGY**\***

b) a szerződéssel kapcsolatban megszerzett jövedelme az adóilletősége szerinti országban nem adózik kedvezményesebben (a jövedelemre kifizetett végleges, adó-visszatérítések után kifizetett adót figyelembe véve), mint ahogy a gazdasági szereplő az adott országból származó belföldi forrású jövedelme után adózna (ennek a feltételnek nem kell eleget tennie a gazdasági szereplőnek, ha Magyarországon bejegyzett fióktelepe útján fogja teljesíteni a szerződést és a fióktelepnek betudható jövedelemnek minősülne a szerződés alapján kapott jövedelem).

1. a) Kijelentem, hogy a fent megjelölt szervezetek – pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja szerinti definiált – tényleges tulajdonosa megismerhető.**[[5]](#footnote-6)**

VAGY**\***

b) Kijelentem, hogy a fent megjelölt szervezetek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § *r)* pontja szerinti tényleges tulajdonosa nincs.

*A* ***\**** *megjelölt nyilatkozatok közül a megfelelő aláhúzásával, vagy a nem megfelelő törlésével jelölhető*

Kelt …………, 2015. év …hó….nap

………………………………..

Ajánlattevő cégszerű aláírása

## 4. SZÁMÚ melléklet

**Referencianyilatkozat**

|  |  |  |  |  |  |
| --- | --- | --- | --- | --- | --- |
| **Teljesítés ideje**  **(év)** | **Szerződést kötő másik fél megnevezése** | **A szállítás/szolgáltatás**  **tárgya**  **és**  **mennyisége**  **(évenkénti bontásban)** | **Ellenszolgál-**  **tatás összege (évenkénti bontásban)** | **A teljesítés megfelelő volt** | **A referenciát igazoló személy neve, elérhetősége** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

……………………, 2015. év ................... hó ........ nap

.....

Ajánlattevő cégszerű aláírása

## SZÁMÚ MELLÉKLET

**nYILATKOZAT** **az árbevételről**

Alulírott ................................., mint a(z) ...................................................... képviseletére jogosult személy nyilatkozom, hogy társaságunk általános forgalmi adó nélkül számított árbevétele az alábbiak szerint alakult:

|  |  |
| --- | --- |
| Év | Teljes árbevétel  (Ft) |
| 20... |  |
| 20.. |  |
| 20.. |  |

…………, 20..…év …hó….nap

………………………………..

*Név*

## 6. számú melléklet

**Egyéb nyilatkozat**

Az eljárás tárgya: **Metró infrastruktúra és gördülő jármű állomány infrakamerás üzemeltetési és karbantartási diagnosztikai vizsgálata és dokumentálása**

Az eljárás száma: V-296/14

Alulírott ................................., mint a(z) ...................................................... képviseletére jogosult személy nyilatkozom, hogy

* az Ajánlati felhívásban és annak valamennyi mellékletében, a szerződés tervezetben, valamint az ajánlatkérő által esetlegesen tett pontosításokban és kiegészítésekben, kiegészítő tájékoztatásban foglalt feltételeket mindenben tudomásul vettük és elfogadjuk, a szerződés megkötésére és teljesítésére vállalkozunk az Ajánlattételi nyilatkozatban megadott ellenszolgáltatás ellenében,
* A teljesítés során felhasználásra kerülő eszközök megfelelnek az ajánlatkérői elvárásoknak,
* A mérés és a feldolgozás során használt szoftverek megfelelnek a vonatkozó jogszabályi előírásoknak.

……………………, 2015. év ................... hó ........ nap

.....

Ajánlattevő cégszerű aláírása

1. A nyilatkozat alapján az ajánlat bontásakor ismertetésre kerülnek a cégadatok valamint az Ajánlattevő elbírálásra kerülő ajánlata. [↑](#footnote-ref-2)
2. Az ajánlattevőnek nyilatkoznia kell meghatározott tényekről, körülményekről, melyek fennállása esetén Ajánlatkérő dönthet arról, hogy ajánlattevővel nem kíván szerződést kötni, ezért az ajánlattevő ki van zárva az ajánlattételből. A kizárás alapja a szerződésszegés veszélye – egyfelől az ajánlattevő pénzügyi, gazdasági alkalmatlansága, illetőleg a megfelelő anyagi fedezet hiánya okán, másfelől üzletvitele körében vagy korábbi beszerzési eljárás során elkövetett jogszabálysértő magatartása, illetve szerződésszegése.

   Az ajánlattevőnek az ajánlatához csatoltan írásbeli nyilatkozatot kell tennie arról, hogy nem esik a kizáró okok hatálya alá. [↑](#footnote-ref-3)
3. a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja szerinti definiált – **tényleges tulajdonos**

   *r) tényleges tulajdonos:*

   *ra)* az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló 2013. évi V. törvény (a továbbiakban: Ptk.) 8:2.§ (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

   *rb)* az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2.§ (2) bekezdésében meghatározott - meghatározó befolyással rendelkezik,

   *rc)* az a természetes személy, akinek megbízásából valamely ügyleti megbízást végrehajtanak,

   *rd)* alapítványok esetében az a természetes személy,

   1. aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

   2. akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy

   3. aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár, továbbá

   *re)* az *ra)-rb)* alpontokban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője. [↑](#footnote-ref-4)
4. Ajánlattevő társaságban 25%-ot meghaladó mértékben tulajdoni résszel vagy szavazati joggal rendelkező szervezet kapcsán szükséges nyilatkozatot tenni. [↑](#footnote-ref-5)
5. Ajánlattevő társaságban 25%-ot meghaladó mértékben tulajdoni résszel vagy szavazati joggal rendelkező szervezet kapcsán szükséges nyilatkozatot tenni. A nyilatkozattétel elegendő, a tényleges tulajdonosok (vagy azok hiányában a vezető tisztségviselők) bemutatása nem szükséges. [↑](#footnote-ref-6)